google/wiki40b huggingface dataset:
SPQR

Μετάφραση

SPQR: Senātus Populusque Rōmānus. Στα λατινικά, Senātus είναι ένα ουσιαστικό που σημαίνει "Σύγκλητος". Το Populusque αποτελείται απο το ουσιαστικό Populus, που σημαίνει "άνθρωποι", και την κατάληξη -que, ένα εγκλιτικό μόριο που σημαίνει "και", οπότε στην ουσία η λέξη Populusque μεταφράζεται ως "και ο λαός" ("και οι άνθρωποι"). Η τελευταία λέξη, Rōmānus ("Ρωμαϊκός") είναι ένα επίθετο, το οποίο οταν προστεθεί τροποποιεί την προηγούμενη πρόταση (Senātus Populusque) στο νόημα, και την κάνει να σημαίνει "Η Ρωμαϊκή Σύγκλητος και ο Λαός".
Έτσι, η πρόταση μεταφράζεται κυριολεκτικά ώς "Η Ρωμαϊκή Σύγκλητος και ο Λαός", ή πιο ελεύθερα ως "Η Σύγκλητος και ο Λαός της Ρώμης".

Ιστορία

Η χρονολογία ίδρυσης του τίτλου παραμένει άγνωστη, αλλα εμφανίστηκε αρχικά σε επιγραφές της Μεταγενέστερης Δημοκρατίας, από το 80 π.Χ. και μετά. Προηγουμένως, το επίσημο όνομα του Ρωμαϊκού κράτους, όπως φαίνεται και στα νομίσματα, ήταν απλά ROMA. Η τελευταία φορά που εμφανίζεται το ακρωνύμιο είναι στα νομίσματα του Κωνσταντίνου Α' (κυβερνούσε από το 312-337 μ.Χ.), του πρώτου Χριστιανού Ρωμαίου αυτοκράτορα.
Αυτή η επιγραφή συνέχιζε να χρησιμοποιείται μέχρι και στη Ρωμαϊκή Αυτοκρατορία. Οι αυτοκράτορες υποτίθεται πως ήταν οι αντιπρώσοποι του λαού, άν και τα  senātūs consulta, δηλαδή τα διατάγματα της Σύγκλητου, είχαν δημιουργηθεί προς όφελος του αυτοκράτορα. 
Populus Rōmānus στην Ρωμαίκή λογοτεχνία είναι μια φράση που σημαίνει "Η κυβέρνηση του Λαού". Όταν οι Ρωμαίοι ονόμαζαν τις κυβερνήσεις άλλων χωρών, χρησιμοποιούσαν την λέξη populus στον ενικό αλλά και στον πλυθηντικό, για παράδειγμα populī Prīscōrum Latīnōrum, σημαίνει "Οι κυβερνήσεις των Παλαιών Λατίνων". Το Rōmānus είναι το καθιερωμένο επίθετο που χρησιμοποιήθηκε για την διάκρηση των Ρωμαίων, όπως φαίνεται στη φράση cīvis Rōmānus, "Ρωμαίος πολίτης". Η τοπική πτώση, Rōmae, "στη Ρώμη", δεν χρησιμοποιήθηκε ποτέ για αυτόν τον λόγο.

Σημερινή χρήση

Σήμερα SPQR είναι το δημοτικό σύμβολο της Ρώμης.
Eπίσης, η επιγραφή SPQx (οπου x ένα κεφαλαίο γράμμα της αγγλικής αλφαβήτου) χρησιμοποιείται μερικές φορές ως σύμβολο υποστήριξης της δημοτικής υπερηφάνειας και του αστικού δικαίου. Η Ιταλική πόλη Ρέγκιο Εμίλια, για παράδειγμα, χρησιμοποιεί το SPQR ως οικόσημο, που σημαίνει "Senatus Populusque Regiensis". Κάθε φορά το τελευταίο γράμμα αντιπροσωπεύει την πόλη στην οποία χρησιμοποιείται: SPQF, χρησιμοποιείται στην Φλορεντία, SPQB στο Μπενεβέντο (Benevento), αλλά χρησιμοποείται και σε πολλές άλλες χώρες, για παράδειγμα η επιγραφή SPQΟ μπορεί να βρεθεί στο οικόσημο της πόλης Όλομουτς στην Τσεχία, ενώ η επιγραφή SPQV βρίσκεται σε πολλά κτίρια στην Βαλένθια, εκ των οποίων 2 είναι το Πανεπιστήμιο της Βαλένθιας και το εξαιρετικό Ανταλλακτήριο Μεταξιού.
Γαλιά Ηρακλείου

Ιστορικά στοιχεία

Η Γαλιά αναφέρεται από τις απογραφές των Ενετών με το όνομα Gagliaμε 120 κατοίκους το 1583. Ο Απόλυχνος αναφέρεται στην ίδια απογραφήμε 100 κατοίκους και με την ονομασία Ippolighno. To 1971 είχε 34 κατοίκους έναντι 114 το 1961. Το χωριό αναφέρεται Apolichino ως φέουδοτης Αρχιεπισκοπής το 1248. Εξάλλου, το Μονόχωρο από πολύ παλιά υπαγόταν στη Γαλιά και με τέτοιο όνομα (Monoghoro di Gaglia) γράφεται στην ενετική απογραφήμε 86 κατοίκους το 1583.
Περιφέρειες της Παπούα Νέα Γουινέα

Η Παπούα Νέα Γουινέα διαιρείται σε 4 περιφέρειες (regions, ενικός region), οι οποίες υποδιαιρούνται σε 20 επαρχίες (provinces, ενικός province).

Συνοικίες και Περιοχές Τοπικής Κυβέρνησης

Αυτές οι επαρχίες υποδιαιρούνται σε συνοικίες (districts, ενικός district) και σε περιοχές που ονομάζονται Περιοχές Τοπικής Κυβέρνησης (ΠΤΚ, Local Government Areas, LGA). Κάθε επαρχία έχει μία ή περισσότερες συνοικίες και κάθε συνοικία έχει μερικές Περιοχές Τοπικής Κυβέρνησης. Συνολικά υπάρχουν 83 συνοικίες και 318 Περιοχές Τοπικής Κυβέρνησης.
Δήμος Πέχτσεβο

Γεωγραφία

Ο δήμος συνορεύει στα ανατολικά με την πόλη Σαντάνσκι της Βουλγαρίας, στα νότια και δυτικά με τον Δήμο Μπερόβου και στα βόρεια με τον Δήμο Ντελτσέβου.
Αλάν Μπαντόγεφ

Προσωπική ζωή

Ήταν παντρεμένος με την Ζάννα Μπαντόγεβα για 9 χρόνια, μεχρι το 2012. Μαζί απέκτησαν 2 παιδιά τον Μπορίς και την Λολίτα. Ο Αλάν είναι πολύ στενός φίλος με τον τραγουδιστή Μαξ Μπάρσκιχ, έχει σκηνοθετήσει όλα του τα βίντεο.
Αγάθων

Βιογραφία

Γεννήθηκε στην Αθήνα και πατέρας του ήταν ο Τεισαμενός, διάσημος αναμορφωτής και μεταρρυθμιστής της αθηναϊκής νομολογίας. Το Συμπόσιο του Πλάτωνα εξελίσσεται στο σπίτι του, την επομένη της πρώτης νίκης του στους τραγικούς αγώνες των Ληναίων (416 π.Χ.). Ο Αριστοφάνης τον σατιρίζει στις Θεσμοφοριάζουσες. Ήταν εύπορος και φίλος της ευζωίας, σύγχρονος με τον Ευριπίδη. Δάσκαλος του ήταν ο Πρόδικος και τον Γοργία τον είχε ως πρότυπο. Στο έργο του Πλάτωνα παρατηρούμε επίσης πως είχε έναν εραστή, τον Παυσανία. Τα τελευταία χρόνια της ζωής του τα πέρασε προσκεκλημένος στην αυλή του βασιλιά της Μακεδονίας Αρχελάου, στην Πέλλα της Μακεδονίας.

Έργα

Ο Αγάθων καινοτόμησε στα χορικά κάνοντάς τα εμβόλιμα, δηλαδή χωρίς συνάφεια με την υπόθεση του δράματος (γεγονός για το οποίο τον κατακρίνει ο Αριστοτέλης στην Ποιητική) . Επίσης καινοτόμησε και στη μουσική των τραγωδιών.
Από τις τραγωδίες του μας είναι γνωστές οι: Ανθεύς, Θυέστης, Μυσοί και Τήλεφος.
Σήμερα σώζονται λίγα αποσπάσματα από τους στίχους του, που έχουν εκδοθεί από τον Νάουκ (Johann August Nauck) στο Tragicorum Graecorum Fragmenta (Λειψία 1856).
Handley Page Hanley

Σχεδιασμός και ανάπτυξη

Στα τέλη της δεκαετίας του 1920, η Handley Page ξεκίνησε τον σχεδιασμό νέου μονοθέσιου τορπιλοπλάνου-βομβαρδιστικού το οποίο θα επιχειρούσε από αεροπλανοφόρα. Το αεροσκάφος αυτό αναπτύχθηκε για να καλύψει την απαίτηση 3/20 που είχε εκδόσει το Υπουργείο Αεροπορίας και αφορούσε στην προμήθεια νέου τύπου που θα αντικαθιστούσε τα Sopwith Cuckoo. Στον σχετικό διαγωνισμό συμμετείχε επίσης η Blackburn με το Dart. Το σχέδιο της Handley Page ήταν το Type T ή H.P.19 το οποίο πήρε τελικά την ονομασία Hanley. Επρόκειτο για ένα μονοκινητήριο διπλάνο ξύλινης κατασκευής. Όπως και το ανταγωνιστικό Dart, προωθούνταν από κινητήρα Napier Lion και ήταν μονοθέσιο.
Ζητήθηκε η κατασκευή τριών πρωτοτύπων, το πρώτο εκ των οποίων πραγματοποίησε την παρθενική του πτήση στις 3 Ιανουαρίου 1922. Κατά την διάρκεια των δοκιμών κατέστη σαφές ότι οι επιδόσεις του αεροσκάφους ήταν ανεπαρκείς, κυρίως όσον αφορά τον χειρισμό σε χαμηλές ταχύτητες. Περιορισμένη ήταν επίσης η ορατότητα μέσα από το πιλοτήριο. Το συγκεκριμένο αεροσκάφος υπέστη ζημιές σε αναγκαστική προσγείωση. Έγινε ανακατασκευή του και παράλληλα ενσωματώθηκαν διάφορες βελτιώσεις. Στην νέα του διάταξη ήταν γνωστό πλέον ως Hanley Mark II και πέταξε πρώτη φορά τον Δεκέμβριο του 1922. Οι αλλαγές είχαν θετικό αντίκτυπο στις επιδόσεις του αλλά το αεροσκάφος παρέμενε ακόμα δύσκολο στον χειρισμό. Επιπλέον αλλαγές ενσωματώθηκαν στο τρίτο και τελευταίο πρωτότυπο (Hanley Mark III), που βελτίωσαν δραστικά το όλο σχέδιο, όμως όταν αυτό ήταν πια διαθέσιμο για δοκιμές, είχε ήδη αποφασιστεί η ένταξη του Dart σε υπηρεσία με συνέπεια τον τερματισμό του όλου προγράμματος.
Έμβλημα του Μισισίπι

Ιστορία

Το έμβλημα της πολιτείας υιοθετήθηκε στις 9 Ιανουαρίου 1818.Στις 31 Ιανουαρίου 2014 η σύγκλητος του Μισισίπι ψήφισε για να προσθέσει την φράση  "In God We Trust" δηλαδή τον Θεό εμπιστευόμαστε στο έμβλημα.
Φινλανδικός κόλπος

Ο Φινλανδικός ή Φιννικός κόλπος (φινλανδικά: Suomenlahti, εσθονικά: Soome laht, ρωσικά: Фи́нский зали́в, Finskiy zaliv σουηδικά: Finska viken) είναι κόλπος της Βαλτικής θάλασσας που εκτείνεται μεταξύ της Φινλανδίας (στα βόρεια) και της Εσθονίας (στα νότια) μέχρι την πόλη της Αγίας Πετρούπολης στη Ρωσία και εκβάλλει σ' αυτόν ο ποταμός Νέβας. Άλλες μεγάλες πόλεις που βρίσκονται γύρω από τον κόλπο είναι το Ελσίνκι και το Ταλίν.

Γεωγραφία

Η έκταση του κόλπου είναι 30.000 τ.χλμ.. Το μήκος (από την χερσόνησο Hanko έως την Αγία Πετρούπολη) είναι 400 χιλιόμετρα και το πλάτος ποικίλλει από 70 χιλιόμετρα κοντά στην είσοδο έως 130 χιλιόμετρα και μειώνεται έως τα 12 χιλιόμετρα. Ο κόλπος είναι σχετικά ρηχός με το βάθος να μειώνεται από την είσοδο του κόλπου προς την Αγία Πετρούπολη. Το μέσο βάθος είναι 38 μέτρα με το μέγιστο βάθος να είναι 100 μ. Ενώ το βάθος στον κόλπο του Νέβα είναι λιγότερο από 6 μέτρα. Ως εκ τούτου, ένα κανάλι σκάφτηκε στο κάτω μέρος για την ασφαλή ναυσιπλοΐα. Λόγω της μεγάλης εισροής γλυκού νερού από ποτάμια, ειδικά από τον ποταμό Νέβα, το νερό του κόλπου έχει πολύ χαμηλή περιεκτικότητα σε αλάτι - μεταξύ 0,2 και 5,8 ‰ στην επιφάνεια και 0,3 έως 8,5 ‰ κοντά στον πυθμένα. Η μέση θερμοκρασία του νερού είναι κοντά στους 0 °C το χειμώνα, ενώ το καλοκαίρι είναι 15-17 °C στην επιφάνεια και 2-3 °C στο βυθό. Ο κόλπος είναι συνήθως παγώνει από τα τέλη Νοεμβρίου έως τα τέλη Απριλίου, το πάγωμα ξεκινά από τα ανατολικά και σταδιακά προχωράει προς τα δυτικά.
Ο Διεθνής Υδρογραφικός Οργανισμός ορίζει ως το δυτικό όριο του Φινλανδικού κόλπου, μία γραμμή από το Spithami (59°13'N) της Εσθονίας, διαμέσω της νήσου Osmussaar από νοτιοανατολικά προς βορειοδυτικά, έως το νοτιοδυτικό άκρο της χερσονήσου Hanko (22°54'E) της Φινλανδίας.
Γαβριήλ Ιωάσαφ

Έργο

Το 1864 σε ηλικία 46 ετών πήρε την απόφαση να φύγει από το μοναστήρι και να εγκατασταθεί στην Ιερά Μονή Ταξιαρχών, στην ιδιαίτερη πατρίδα του, όπου τον ακολούθησε μια μικρή μερίδα Ιβηροκελλιωτών Πατέρων. Η επιρροή του ήταν τέτοια, που θα αναλάβει την διοίκηση και οργάνωση της μονής. Στα χρόνια της διοίκησης του κατάφερε να ανυψώσει πνευματικά και υλικά το μοναστήρι και να γνωρίσει την μεγαλύτερη ακμή του. Pαράλληλα με την ανάπτυξη της Μονής επωφελήθηκε και η γύρω περιοχή όπου γνώρισε οικονομική και πολιτιστική άνθηση. Όλη η Θεσσαλική περιφέρεια γνώρισε τεράστια κοινωνική και πολιτισμική ανάπτυξη μετατρέποντάς την σε πόλο έλξης. Μέχρι και σήμερα εκατοντάδες είναι οι πιστοί που έρχονται να προσκυνήσουν την μονή.

Αναγνώριση

Ο Γαβριήλ Ιωάσαφ θεωρείται ένας άγιος άνθρωπος που με τον τρόπο ζωής του και την προσωπικότητα του δεν έδωσε πότε σημάδια αμφισβήτησης. Υπήρξε συνεχιστής της μακρόχρονης παράδοση τον παλαιών Πατέρων όπου με βασικά κριτήρια την ευσπλαχνία του, την φιλοξενία του αλλά κυρίως το αγιορείτικο πνεύμα που τον περιτριγύριζε χάρισε απλόχερα την σοφία του και την καθοδήγηση του στους πιστούς. Η μορφή του Γαβριήλ Ιωάσαφ υπάρχει μέχρι και σήμερα αποτυπωμένη σε αρκετά αντικείμενα της Μονής.

Επίλογος

Ο Γαβριήλ Ιωάσαφ εκοιμήθη στις 25 Μαΐου 1911 σε ηλικία 93 ετών. Μέχρι τότε, ήταν ο στυλοβάτης της μονής, όπου με την πνευματική του καθοδήγηση κατάφερε να την διατηρήσει ανέπαφη και ανέγγιχτη από εξωτερικούς παράγοντες.
Απόστολος Γιαυράκος

Συγγράμματα

Κατέγραψε ημερολόγιο καθ' όλη την διάρκεια της υπηρεσίας του όπου αναφέρεται στατιστική των θεραπειών του, περιγράφοντας τα μέσα της τότε χειρουργικής και τα θεραπευτικά αποτελέσματα, ώστε να επέρχονται όσο το δυνατόν λιγότεροι θάνατοι.
Κώστας Ζώρας

Βιογραφικό

Γεννήθηκε το 1950 στην Αθήνα. Αποφοίτησε με άριστα από την Νομική Σχολή του Πανεπιστημίου Αθηνών και πραγματοποίησε μεταπτυχιακές σπουδές στο Πανεπιστήμιο του Φράιμπουργκ στην τότε Δυτική Γερμανία, του οποίου αναγορεύθηκε διδάκτορας Συνταγματικού Δικαίου με υποτροφία του κρατικού γερμανικού ιδρύματος DAAD.
Δίδαξε Συνταγματικό Δίκαιο στην Νομική Σχολή του Πανεπιστημίου Αθηνών και στην Νομική Σχολή του Πανεπιστημίου του Αννόβερου στην Γερμανία ενώ από το 1999 είναι καθηγητής Κοινωνιολογίας στο Πανεπιστήμιο Αιγαίου, του οποίου διατέλεσε και αντιπρύτανης.
Χρημάτισε γενικός γραμματέας του Υπουργικού Συμβουλίου στην κυβέρνηση του Ανδρέα Παπανδρέου από τον Ιανουάριο του 1984 έως τον Ιούνιο του 1988, ενώ ήδη από το 1981 υπηρετούσε στο Νομικό Γραφείο του πρωθυπουργού, υπό την διεύθυνση του καθηγητή Γεωργίου Κασιμάτη.
Από τον Φεβρουάριο του 1996 έως τον Οκτώβριο του 1998 ήταν γενικός γραμματέας Διοίκησης και Οργάνωσης του Υπουργείου Εξωτερικών και υπήρξε ο βασικός συντάκτης του ισχύοντος σήμερα «Οργανισμού Διοίκησης και Οργάνωσης» του Υπουργείου.
Είναι μέλος της Ένωσης Ελλήνων Συνταγματολόγων, της Ένωσης Ελλήνων Κοινωνιολόγων, της Ελληνικής Εταιρείας Πολιτικής Επιστήμης κ.α.
Παγκύπριο πρωτάθλημα ποδοσφαίρου γυναικών 2011-12

Σύστημα διεξαγωγής

Στο παγκύπριο πρωτάθλημα ποδοσφαίρου γυναικών 2011-12 συμμετείχαν 9 ομάδες.
Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο ΟΥΕΦΑ Τσάμπιονς Λιγκ Γυναικών 2012-13.

Αλλαγές σε σχέση με την προηγούμενη περίοδο

Σε σχέση με το πρωτάθλημα Παγκύπριο πρωτάθλημα 2010-11, στο πρωτάθλημα της περιόδου 2011-12 δεν συμμετείχε η Βάμος Ιδαλίου.
Όλντριχ Λάισεκ

Ζωή

Ο Λάισεκ γεννήθηκε στις 8 Φεβρουαρίου 1925 στο Κρεσέτιτσε, ένα χωριό κοντά στην Κουτνά Χόρα, στην κεντρική Βοημία (Τσεχοσλοβακία), σε μια οικογένεια εμπόρων. Το 1944, αποφοίτησε από μηχανικό βιομηχανικό γυμνάσιο στην Κουτνά Χόρα. Κατά τη διάρκεια του Β΄ Παγκοσμίου Πολέμου, συμμετείχε σε μια επαναστατική οργάνωση με το όνομα «Η Γροθιά», όπου πολέμησε κατά της ναζιστικής κατοχής της Τσεχοσλοβακίας. Μετά τον Δεύτερο Παγκόσμιο Πόλεμο, μετακόμισε στην Πράγα όπου εργάστηκε στην Τσεχοσλοβακική Ένωση Βιομηχανίας. Αρχίζοντας το 1946, σπούδασε στο Πανεπιστήμιο του Καρόλου στην Πράγα. Κατά τη διάρκεια αυτής της περιόδου, ο Λάισεκ ανακάλυψε το καλλιτεχνικό του ταλέντο και αποφοίτησε το 1950. Το 1966 επίσης αποφοίτησε με πτυχίο στην οικονομία. Στη συνέχεια εργάστηκε ως δάσκαλος. Υπήρξε επίσης καθηγητής στη Σχολή Εφαρμοσμένων Τεχνών στην Πράγα ξεκινώντας το 1955.
Ο Λάισεκ είχε επιτυχία στην καλλιτεχνική του σταδιοδρομία αρκετά νωρίς. Το 1955, έγινε δεκτός στην κοινωνία Στούρσα και αργότερα στο Κέντρο VI. Συμμετείχε σε διαγωνισμό για την ανακαίνιση των χώρων του Εθνικού Θεάτρου της Πράγας. Από το 1954, υπήρξε μέλος της Ένωσης Δημιουργικών Καλλιτεχνών της Τσεχοσλοβακίας. Το 1960 ίδρυσε μια καλλιτεχνική κοινωνία με την επωνυμία Η Ομάδα των Οχτώ Καλλιτεχνών, στην οποία ενεργούσε ως επικεφαλής. Οι στόχοι αυτής της κοινωνίας ήταν κυρίως να δημιουργήσουν εκπαιδευτικά, καλλιτεχνικά γεγονότα στην ύπαιθρο και να αναζητήσουν νέους χώρους όπου θα μπορούσαν να πραγματοποιηθούν διάφορες εκθέσεις. Το 1985, βραβεύτηκε από τον πρόεδρο της δημοκρατίας με το παράσημο για την Άριστη Εργασία. Πέθανε στις 2 Οκτωβρίου 2001 στην Πράγα της Τσεχίας, στην ηλικία των 76 ετών.
Πρωτάθλημα καλαθοσφαίρισης Α1 εθνικής κατηγορίας ανδρών 2003-2004

Το πρωτάθλημα της περιόδου 2003-04 κατέκτησε ο Παναθηναϊκός για 25η φορά στην ιστορία του. Ο Παναθηναϊκός που τερμάτισε πρώτος και στην κανονική περίοδο του πρωταθλήματος επικράτησε στον τελικό των Play Off του Γ.Σ. Αμαρουσίου με 3-0 νίκες. Οι ομάδες που υποβιβάστηκαν ήταν το Ηράκλειο και ο Ηλυσιακός. Πολυτιμότερος παίκτης (MVP) του πρωταθλήματος αναδείχτηκε ο Δημήτρης Διαμαντίδης με την φανέλα του Ηρακλή.
Λέιμα Γκμπόουι

Ντοκιμαντέρ

Η Λέιμα Γκμπόουι είναι ο αφηγητής και κεντρικός χαρακτήρας του 2008 ντοκιμαντέρ Προσευχήσου να γυρίσει ο διάβολος πίσω στην κόλαση, σύνθεση δεκάδων ταινιών και κλιπ ήχου από την περίοδο του πολέμου. Βραβεύτηκε ως καλύτερο Ντοκιμαντέρ στο Tribeca Film Festival του 2008 στη Νέα Υόρκη. Μεταδόθηκε στις Ηνωμένες Πολιτείες, ως μέρος της σειράς «Γυναίκες, Πόλεμος & Ειρήνη», η οποία προβλήθηκε τον Οκτώβριο και στις αρχές Νοεμβρίου 2011 σε δημόσιους τηλεοπτικούς σταθμούς.
Ιωάννης Πασαλίδης

Βιογραφία

Γεννήθηκε στη Σάντα της Τραπεζούντας του Πόντου και οι γονείς του ήταν φτωχοί αγρότες. Σπούδασε ιατρική στην Οδησσό και την Μόσχα. Εγκαταστάθηκε στο Σοχούμ απ' όπου ανέπτυξε σημαντική δραστηριότητα στο αγώνα της δημιουργίας ανεξάρτητης Ποντιακής Δημοκρατίας. Αναδείχθηκε σε ηγετικό στέλεχος των Ρώσων Μενσεβίκων, των αντιπάλων του Βλαντίμιρ Λένιν. Διετέλεσε μέλος της ρωσικής Δούμας (Βουλής), ήταν μάλιστα ο πρώτος σοσιαλδημοκράτης βουλευτής της Γεωργίας, ενώ υπήρξε και υπουργός Εξωτερικών της Γεωργίας, από την οποία έφυγε το 1921, όταν πια είχε παγιωθεί η εξουσία των Μπολσεβίκων. 
Εγκαταστάθηκε στην Ελλάδα και το 1923 εκλέχτηκε βουλευτής Θεσσαλονίκης στην ελληνική Βουλή, ενώ μετά τον εμφύλιο ανεδείχθη σε πρόεδρο της Ενιαίας Δημοκρατικής Αριστεράς (Ε.Δ.Α.). Την περιφέρεια της Θεσσαλονίκης εκπροσώπησε ως μέλος και πρόεδρος της Ε.Δ.Α. στις εκλογές του 1951, 1956, 1958, 1961 και 1964. Επίσης ο Πασαλίδης υπήρξε ιδρυτής του Σοσιαλιστικού Κόμματος Ελλάδος, ενός από τους σχηματισμούς του προσχώρησαν στο ΕΑΜ. Το 1945 ήταν μέλος της Κεντρικής Επιτροπής της οργάνωσης εκείνης. Την περίοδο της Χούντας των Συνταγματαρχών συνελήφθη και του επιβλήθηκε κατ' οίκον περιορισμός.
Απεβίωσε το 1968 στη Θεσσαλονίκη.
Βόρειος λευκός ρινόκερος

Ο βόρειος λευκός ρινόκερος (Ceratotherium simum cottoni) ήταν υποείδος του λευκού ρινόκερου. Ο τελευταίος βόρειος λευκός ρινόκερος απεβίωσε το 2018 στο Ol Pejeta στην Κένυα. Όπως όλοι οι ρινόκεροι, έτσι κι αυτός είχε κακή όραση, κάτι που το καθιστούσε επικίνδυνο ζώο. Αιτία της εξαφάνισής του στάθηκε το παράνομο κυνήγι.

Γεωγραφική κατανομή

Ο βόρειος λευκός Ρινόκερος ήταν μοναχικό ζώο, που ζουσε στις εκτάσεις της ανατολικής Αφρικής.

Δίαιτα

Ο βόρειος λευκός ρινόκερος τρεφόταν αποκλειστικά με χορτάρι και βλαστούς.

Η εξαφάνιση

Ο τελευταίος βόρειος λευκός ρινόκερος ήταν αρσενικός και ζουσε στο ζωολογικό κηπο του San Diego στις ΗΠΑ, ο οποίος απεβίωσε το 2014. Η είδηση της εξαφάνισης είχε μεταφερθεί παντού. Εν τέλει, γεννήθηκαν  υβρίδια του εξαφανισμένου υποείδους.
Κράτιππος ο ιστορικός

Σημείωση

Στον Κράτιππο επίσης αποδίδονται από πολλούς σύγχρονους ιστορικούς ερευνητές τα προς τον Θεόπομπο νέα αποσπάσματα που περιλαμβάνει ο πάπυρος της Οξυρρύγχου και που εξέδωσαν το 1909 οι Grenfeli και Hunt με την επιγραφή "Helenica Oxyrhynchia".
Ουγέστ

Το ουγέστ (ρωσικά: уезд, προφέρεται: [ʊˈjest]) ήταν διοικητική υποδιαίρεση της Μοσχοβίας, της Ρωσικής Αυτοκρατορίας και της πρώιμης Ρωσικής Σοβιετικής Ομοσπονδιακής Σοσιαλιστικής Δημοκρατίας, η οποία χρησιμοποιήθηκε από το 13ο αιώνα. Για το μεγαλύτερο μέρος της ρωσικής ιστορίας, το ουγέστ ήταν δευτέρου βαθμού διοικητική διαίρεση.
Στην αρχαιότητα, το ουγέστ αποτελούνταν από ένα σύνολο βολόστ σε ένα γνωστό σημείο - μια πόλη ή ένα χωριό. Στο Μεσαίωνα, τα ουγέστ περιλάμβαναν στρατιωτικές-διοικητικές περιοχές, που ονομάζονταν «οσάντα» (осада). Κατά τη διαδικασία διοικητικής-εδαφικής μεταρρύθμισης του 1923–1929 τα ουγέστ μετατράπηκαν σε ραγιόν.
Dragon Ball (anime)

Κυκλοφορία

Στην Ελλάδα, το Dragon Ball (όπως και το Dragon Ball Z) προβαλλόταν στον ANT1. Η σειρά είχε το αυθεντικό ιαπωνικό τραγούδι τίτλων διασκευασμένο στα ελληνικά με φωνητικά (και στίχους) του Πάνου Τσαπάρα και της Άννας Μερκούρη. Στις 31 Αυγούστου του 2010, η DeAgostini ξεκίνησε να κυκλοφορεί τις ταινίες Dragon Ball σε DVD, οι οποίες μέχρι εκείνη τη στιγμή δεν είχαν προβληθεί στην ελληνική τηλεόραση ή τον κινηματογράφο. Η κυκλοφορία τους ολοκληρώθηκε τον Μάιο του 2011. Έπειτα, η εταιρία κυκλοφόρησε το anime στις 8 Ιουνίου του 2011, με τα επεισόδια να έχουν την μεταγλώττιση του ANT1 από το 1995, αλλά χωρίς την ελληνική εκδοχή των τίτλων αρχής της σειράς.
Εμίλ Γκαμποριό

Βιογραφία

Ο Γκαμποριό γεννήθηκε στην μικρή πόλη της Saujon στο Charente-Maritime. Ήταν ο γιος του Charles Gabriel Gaboriau, δημοσίου υπαλλήλου, και τηςMarguerite Stéphanie Gaboriau. Ο Γκαμποριό έγινε γραμματέας του Paul Féval και μετά την έκδοση κάποιων μυθιστορημάτων βρήκε την αναγνώριση με το L'Affaire Lerouge (1866).

Λογοτεχνία

Το βιβλίο, που έγινε το πρώτο αστυνομικό μυθιστόρημα του Γκαμποριό, παρουσίασε έναν ερασιτέχνη ντετέκτιβ. Παρουσίασε επίσης έναν νέο αστυνομικό με το όνομα Monsieur Lecoq, ο οποίος ήταν ο ήρωας σε τρία από τα τελευταία αστυνομικά μυθιστορήματα του Γκαμποριό. Ο χαρακτήρας του Lecoq βασίστηκε σε έναν αληθινό ληστή ο οποίος έγινε αργότερα αστυνομικός, τον Eugène François Vidocq (1775-1857), του οποίου τα απομνημονεύματα με τον τίτλο Les Vrais Mémoires de Vidocq, αναμείγνυαν την πραγματικότητα με την φαντασία. Ο χαρακτήρας του Lecoq μπορεί επίσης να βασίστηκε και στον κακό Monsieur Lecoq, έναν από τους βασικούς πρωταγωνιστές της σειράς βιβλίων του Féval Les Habits Noirs book series.
Το βιβλίο κυκλοφόρησε από τις εκδόσεις "Le Siècle" και έγινε αμέσως δημοφιλές. Ο Γκαμποριό απέκτησε τεράστιο κοινό αλλά όταν ο Άρθουρ Κόναν Ντόυλ δημιούργησε τον Σέρλοκ Χολμς, η διεθνής φήμη του Monsieur Lecoq συνάντησε μια απόκλιση. Η ιστορία διασκευάστηκε για το θέατρο το 1872. Ακολούθησε μια μεγάλη σειρά από μυθιστορήματα που σχετίζονται με τα απομνημονεύματα των αστυνομικών δικαστικών υποθέσεων και αποδείχθηκαν πολύ δημοφιλή. Ο Γκαμποριό πέθανε στο Παρίσι.
Τα βιβλία του Γκαμποριό έλαβαν γενικά μια θετική ανταπόκριση. Όσον αφορά το βιβλίο The Mystery of the Orcival, το περιοδικό Harper's έγραψε : "Από τα γαλλικά ρομάντσα, αυτό είναι ένα μοναδικό και εξαίσιο δείγμα." Μια κινηματογραφική ταινία βασισμένη στο Le Dossier n° 113 (File No. 113) κυκλοφόρησε το 1932.
Γενικές εκλογές της Αλμπέρτα (2019)

Οι 30ές γενικές εκλογές στην Αλμπέρτα του Καναδά διεξήχθησαν πρόωρα στις 16 Απριλίου 2019. Εξελέγησαν τα 87 μέλη της Νομοθετικής Συνέλευσης. .

Πλαίσιο

Με βάση τον Εκλογικό Νόμο, οι εκλογές πρέπει να διεξαχθούν εντός περιόδου 3 μηνών ανάμεσα στην 1η Μαρτίου και στην 31η Μαΐου στο 4ο ημερολογιακό έτος μετά τις προηγούμενες εκλογές, οι οποίες ήταν στις 5 Μαΐου 2015. Στην απερχόμενη 29η συνέλευση, το Νεο Δημοκρατικό Κόμμα της Αλμπέρτας  διέθετε την πλειοψηφία με 54 έδρες.
Emanuelle in America

Περίληψη

Μια Αμερικανίδα δημοσιογράφος ταξιδεύει στον κόσμο σε αναζήτηση μιας καλής ιστορίας. Στη διάρκεια των ταξιδιών της θα μπει σε ένα σύγχρονο χαρέμι και θα λάβει μέρος σε πριβέ διπλωματικά πάρτι στη Βενετία. Στην προσπάθεια της να "ξεσκεπάσει" ένα διεφθαρμένο πολιτικό θα βρεθεί αντιμέτωπη με ένα κύκλωμα που απαγάγει νεαρές κοπέλες και τις αναγκάζει να συμμετέχουν σε σκληρά πορνογραφικά φιλμ. Ερχόμενη πολύ κοντά στο θάνατο η Εμμανουέλα αναρωτιέται μήπως έφτασε η ώρα να αποσυρθεί για πάντα.
Ιγνάτιος Μοσχάκης

Βιογραφικά στοιχεία

Γεννήθηκε το 1847 στο Κοντοχώρι Θήρας. Φοίτησε αρχικά στην ιερατική σχολή της Σύρου και στην Ριζάρειο Εκκλησιαστική Σχολή και έπειτα συνέχισε τις σπουδές του στην Θεολογική Σχολή Αθηνών, στην Γερμανία και το Παρίσι ενώ αναγορεύτηκε διδάκτορας της φιλοσοφίας στο Πανεπιστήμιο της Χάλλε. 
Αργότερα επέστρεψε στην Ελλάδα όπου διετέλεσε ιεροκήρυκας. Τον Δεκέμβριο του 1877, μετά από αρκετές συζητήσεις και διαφωνίες, ορίστηκε υφηγητής της Θεολογικής Σχολής Αθηνών στο μάθημα της εκκλησιαστικής ρητορικής ενώ τον Απρίλιο του 1881 ανέλαβε τη διδασκαλία και του μαθήματος της κατηχητικής ρητορικής. Το 1899 διορίστηκε παμψηφεί τακτικός καθηγητής στη β΄ έδρα της Πρακτικής Θεολογίας, θέση που διατήρησε μέχρι το θάνατό του. Διετέλεσε κοσμήτορας της Θεολογικής Σχολής το ακαδημαϊκό έτος 1900-1901. Υπήρξε επίσης δραστήριο μέλος του φιλολογικού συλλόγου Παρνασσός και συνεκδότης του περιοδικού Θρησκευτική Φωνή. 
Τον Νοέμβριο του 1901, κατά την διάρκεια των Ευαγγελικών, διαφώνησε για εθνικούς και θρησκευτικούς λόγους με τη μετάφραση των Ευαγγελίων στη δημοτική γλώσσα από τον Αλέξανδρο Πάλλη, τασσόμενος στο πλευρό των φοιτητών που αντιδρούσαν με αυτή την κίνηση, τους οποίους επαίνεσε για την επαγρύπνησή τους καλώντας τους ωστόσο να μην προβούν σε περαιτέρω κινητοποιήσεις. Λίγες μέρες αργότερα εκφώνησε επικήδειο λόγο κατά τη διάρκεια των κηδειών των θυμάτων της 8ης Νοεμβρίου. Απεβίωσε στις 17 Φεβρουαρίου (4 Φεβρουαρίου με το παλαιό ημερολόγιο) 1903 στην Αθήνα και κηδεύτηκε την επόμενη μέρα στον ναό του Αγίου Γεωργίου Καρύτση.

Προσωπική ζωή

Ο Μοσχάκης ήταν παντρεμένος από το 1878 με την Ελένη Δ. Ανδρέου, μέλος της οικογένειας Στρέφη. Αργότερα ήρθε σε σύγκρουση με την οικογένεια της συζύγου του εξαιτίας διαφωνιών σε κληρονομικά θέματα ενώ το ζήτημα έγινε ευρύτερα γνωστό στην κοινή γνώμη μέσω υπομνήματος της θείας της συζύγου του («Το σκάνδαλον του πανεπιστημίου ήτοι ο θεολόγος Ιγνάτιος Μοσχάκης») που προκάλεσε την απάντηση του Μοσχάκη («Απάντησις εις τον κατ' εμού λίβελλον της χήρας Φανής Ι. Ζαγοραίου και των υπ' αυτήν κρυπτομένων»).